MAVEN (svemirska letjelica)
MAVEN (Mars Atmosphere and Volatile EvolutioN) je svemirska letjelica agencije NASA, čije je lansiranje uspješno obavljeno 18. novembra 2013. godine. Primarni cilj misije je da uđe u orbitu Marsa i istraži njegovu atmosferu. Opremljena je instrumentima koji će pomoći u razumijevanju zašto je Mars izgubio veći dio svoje atmosfere i vode, čime je planeta postala negostoljubiva za život. Na dan 22. septembra, 2014., MAVEN je dostigao do Marsa, i ubačen je u areocentričnu eliptičnu orbitu na 6200 km sa 150 km iznad površine planete. Na dan 5. novembra 2015. NASA je objavila da MAVEN-ovi podaci pokazuju da se propadanje Marsove atmosfere značajno povećava tokom solarnih oluja. Taj gubitak atmosfere u svemir vjerojatno je igrao ključnu ulogu u Marsovom postepenom prelasku iz atmosfere kojom dominira ugljik-dioksid - koja je Mars održavala relativno toplim i omogućila planeti da podrži tekuću površinsku vodu - na hladnu, sušnu planetu kakvu danas viđamo. Taj se pomak dogodio između otprilike 4,2 i 3,7 milijardi godina.